nvidia/miracl-vision huggingface dataset:
పోరు తెలంగాణ

పోరు తెలంగాణ 2011 లో విడుదలైన తెలుగు చిత్రం. ఆర్. నారాయణమూర్తి  స్వీయ దర్శకత్వంలో నటించి నిర్మించిన చిత్రం. ఈ సినిమాలో మహ్మద్ జమా చేసిన పాత్రకు డబ్బింగ్ చెప్పిన ఆర్.సి.యం. రాజుకు 2012లో నంది ఉత్తమ డబ్బింగు కళాకారుడు గా నంది అవార్డు వచ్చింది. చూడు తెలంగాణ , రచన: అందేశ్రీ , గానం.మిత్రా రాతిబొమ్మలోన కొలువైన శివుడా , రచన: మిట్టపల్లి సురేంద్ర , గానం.నిత్య సంతోషినీ ఉస్మానియా క్యాంపస్ లో, రచన; అభినయ శ్రీనివాస్, గానం. వందేమాతరం శ్రీనివాస్ రాజిగ ఓరీ రాజిగ , రచన: గూడ అంజయ్య , గానం.వందేమాతరం శ్రీనివాస్ అయ్యోనివా నీవు , రచన: గూడ అంజయ్య, గానం
కందిరీగ (సినిమా)

కందిరీగ 2011 లో విడుదలైన తెలుగు చిత్రం. రామ్, హన్సికా మోట్వాని కథానాయకా నాయికలు. జెంటిల్ మాన్ , రచన: భాస్కర భట్ల రవికుమార్, గానం. రంజిత్ కోరస్ చంపకమాల , రచన: రామజోగయ్య శాస్త్రి, గానం.కార్తీక్,సుచిత్ర నేనుకుడితే , రచన: భాస్కర భట్ల రవికుమార్, గానం.నవీన్ మాధవ్, ఎం ఎల్ ఆర్ కార్తీకేయన్, ఆలాప్ రాజు , రంజిత్, రనినా రెడ్డి ,దర్శన ఏంజెలీనా, రచన: రామజోగయ్య శాస్త్రి, గానం.రంజిత్, రనినా రెడ్డి ,సుచిత్ర ప్రేమే , రచన: రామజోగయ్య శాస్త్రి, గానం.రంజిత్, హేమచంద్ర , దీపు, రేవంత్ కుమార్, ఎం ఎల్ ఆర్ కార్తీకేయన్ , బిందు మహిమ, గీతామాధురి, శ్రావణ భార్గవి.
సూరత్ లోకసభ నియోజకవర్గం

సూరత్ గుజరాత్ రాష్ట్రంలోని 26 లోక్‌సభ నియోజకవర్గాలలో ఒకటి. ఇప్పటివరకు ఇక్కడ 15 సార్లు ఎన్నికలు నిర్వహించగా భారతీయ జనతా పార్టీ 7 సార్లు, కాంగ్రెస్ పార్టీ 6 సార్లు, జనతా పార్టీ, కాంగ్రెస్ (ఓ) చెరోసారి విజయం సాధించాయి. పూర్వ ప్రధానమంత్రి మురార్జీ దేశాయ్ ఈ నియోజకవర్గం నుంచి వరసగా 5 సార్లు విజయం సాధించాడు. భాజపాకు చెందిన కాశీరాం రాణా వరసగా 6 సార్లు విజయం సాధించి డబుల్ హాట్రిక్ సృష్టించారు. ఇప్పటివరకు ఈ లోక్‌సభ నియోజకవర్గం నుంచి విజయం సాధించిన సభ్యులు, వారి పార్టీల వివరాలు: 2019 లోక్‌సభ ఎన్నికల్లో బీజేపీ నుంచి దర్శన విక్రమ్ జర్దోష్ 5,48,230 ఓట్ల తేడాతో గెలిచింది. దర్శన విక్రమ్ జర్దోష్ 74.00 శాతం ఓట్లతో 795,651 ఓట్లను, 247,421 ఓట్లు (23.14 శాతం) పొంది కాంగ్రెస్ అభ్యర్థి అశోక్ పటేల్ (అధేవాడ) ను ఓడించింది. 2014 లోక్‌సభ ఎన్నికలలో, బిజెపి నుండి దర్శన విక్రమ్ జర్దోష్ సీటును గెలిచి, 75.75 శాతం ఓట్‌షేర్‌తో 718,412 ఓట్లను పొందింది. కాంగ్రెస్ అభ్యర్థి దేశాయ్ నైషద్‌భాయ్ భూపత్‌భాయ్ 185,222 ఓట్లు (19.53 శాతం) సాధించి రన్నరప్‌గా నిలిచారు
కార్టూనిస్ట్ టీవీ

టీవీ అసలు పీరు టి.వెంకట్రావు. ఇతడు రాజకీయ కార్టూనిస్ట్. అంటీ రాజకీయాల పై చిత్రించే వ్యంగ్య చిత్ర కారుడు. 1961 సం. నుండి ఈయన విశాలాంధ్ర దినపత్రిక లో కార్టూన్లు గీస్తున్నారు. అంటే గత 50 సంవత్సరాలుగ కార్టూనిస్టుగ పనిచేస్తున్నారు. . ఈయన 2003 సంవత్సరములో ఐక్య రాజ్య సమితి నుంచి ఆనరబుల్ మెన్షన్ అవార్డును అందుకున్నారు. 2004 కు గాను బెస్ట్ కార్టూనిస్టు అవార్డును ఆంధ్ర ప్రదేశ్ ప్రభుత్వం నుండి అందుకున్నారు. 2007లో ఆంధ్రప్రదేశ్ అభ్యుదయరచయితల సంఘం, గుంటూరు జిలాశాఖ వారిచే అమరజీవి పులుపుల వెంకటశివయ్య సాహితీ సత్కారంస్వీకరించారు. వీరు 1944, ఫిబ్రవరి 2వ తేదీన పశ్చిమ గోదావరి జిల్లా, ఏలూరులో అప్పాయమ్మ, రాములు దంపతులకు జన్మించారు
అభ్యుదయ రచయితల సంఘం

అభ్యుదయ రచయితల సంఘం (టూకీగా అరసం) సామాజిక అభ్యుదయాన్ని కోరే రచయితల సంఘం. జాతీయ స్థాయిలో 1936వ సంవత్సరంలో అఖిల భారత అరసం ఏర్పడింది. ఇది ఆంధ్రప్రదేశ్ రాష్ట్రంలో 1943వ సంవత్సరంలో తెనాలి పట్టణంలో ఏర్పడింది. ఆనాటి ప్రథమ సమావేశానికి ప్రముఖ రచయిత తాపీ ధర్మారావు గారు అధ్యక్షత వహించారు.ఈ సంఘపు స్వర్ణోత్సవాలు కూడా తెనాలిలోనే 1994 ఫిబ్రవరి 12, 13 తేదీలలో నిర్వహించారు. దీనికి 1935లో ఇంగ్లాండ్‌లో పునాదులు పడ్డాయని చరిత్ర చెబుతున్నది. 1936లో లక్నోలో జరిగిన ప్రోగ్రెసివ్ రైటర్స్ అసోసియేషన్ తొలి సభలు తోడ్పడ్డాయి. రవీంద్రనాథ్ టాగోర్, ప్రేమ్‌చంద్ వంటివారి మద్దత్తు, మంటో, చుగ్తాయ్, ముల్క్‌ రాజ్ ఆనంద్ వంటివారి భాగస్వామ్యంతో జరగడం వల్ల ఈ సభలు దేశం నలుమూలలా రచయితలను ఆకర్షించాయి. పిదప 1943 సంవత్సరం విజయనగరంలో కూడా చాగంటి సోమయాజులు, శెట్టి ఈశ్వరరావు వంటి రచయితలు ఇటువంటి వేదిక ఆవిర్భావం కొరకు ఆలోచిస్తున్న సమయంలో తెనాలి నుంచి చదలవాడ పిచ్చయ్య కూడా వీరితో కలిశారు. అప్పటికే తెలుగు సాహిత్యంలో ప్రసిద్ధులైన అనిశెట్టి సుబ్బారావు, బెల్లంకొండ రామదాసు, ఏల్చూరి సుబ్రహ్మణ్యం, రెంటాల గోపాలకృష్ణ, కుందుర్తి, మగ్దూం, సోమసుందర్, వట్టికోట, కొడవటిగంటి, దాశరథి, చంద్రమౌళి చిదంబరరావు తదితర రచయితలకు ఇటువంటి సంఘం ఒకటి ఏర్పడాలని కోరిక ఉండినది. దాని కొరకు చదలవాడ పిచ్చయ్య పూనిక మీద అందరూ వచ్చి పాల్గొనేందుకు వీలుగా తెనాలిలో 1943 ఫిబ్రవరి 13, 14 తేదీలలో తొలి ఆంధ్ర అభ్యుదయ రచయితల సంఘం సభలు జరిగాయి. వీటికి తాపీ ధర్మారావు అధ్యక్షత వహించారు
జాన్ ఎఫ్ కెనడి

జాన్ ఫిట్జ్గెరాల్డ్ "జాక్" కెన్నెడీ (మే 29, 1917 - నవంబర్ 22, 1963) 1961 నుండి 1963 (ఆయన హత్య వరకు) 35వ యునైటెడ్ స్టేట్స్ ఆఫ్ ఆమెరికా అధ్యక్షుడుగా పనిచేసారు. ఆయన తన పేర్ల మొదటి అక్షరాలైన జే.ఎఫ్.కే అన్న పేరుతో కూడా ప్రసిద్ధుడు. సైనిక సేవ తరువాత మోటార్ టార్పెడో బోట్ PT-109, దక్షిణ పసిఫిక్ లో రెండవ ప్రపంచ యుద్ధం సమయంలో మోటార్ టార్పెడో బోట్ PT-59 కమాండర్గా ఉన్న, కెన్నెడీ 1947 నుండి డెమొక్రాట్ గా 1953 ప్రతినిధుల సంయుక్త హౌస్ లో మసాచుసెట్స్ యొక్క 11 వ కాంగ్రెస్ జిల్లా ప్రాతినిధ్యం వహించింది. ఆ తరువాత, అతను 1960 వరకు 1953 నుండి సంయుక్త సెనేట్ లో పనిచేశాడు. కెన్నెడీ 1960 సంయుక్త అధ్యక్ష ఎన్నికల్లో అప్పుడు వైస్ ప్రెసిడెంట్, రిపబ్లికన్ అభ్యర్థి రిచర్డ్ నిక్సన్ ఓడించాడు. అతను 43 సంవత్సరాల వయస్సులో ఆఫీసు నిర్ణయించుకుంది చిన్న జరిగినది, కెన్నెడీ రెండో అతి చిన్న అధ్యక్షుడు (థియోడార్ రూజ్వెల్ట్ తరువాత), 20 వ శతాబ్దంలో జన్మించిన చేయబడ్డాయి మొదటి అధ్యక్షుడు మాత్రమే కేథలిక్ అధ్యక్షుడు, ఒక పులిట్జర్ బహుమతి గెలుచుకున్న మాత్రమే అధ్యక్షుడు. తన అధ్యక్ష సమయంలో ఈవెంట్స్ బే ఆఫ్ పిగ్స్, క్యూబన్ మిస్సైల్ క్రైసిస్, బెర్లిన్ వాల్ ఆఫ్ బిల్డింగ్, స్పేస్ రేస్, ఆఫ్రికన్ అమెరికన్ చేర్చబడింది పౌర హక్కుల ఉద్యమం, వియత్నాం యుద్ధం ప్రారంభ దశల్లో. కెన్నెడీ టెక్సాస్, డల్లాస్ లో, 1963 నవంబర్ 22 న హత్య చేయబడ్డారు. లీ హర్వే ఆస్వాల్డ్ నేర అభియోగాలు మోపబడ్డాయి, కానీ స్థలం పడుతుంది ఒక విచారణ ముందు షాట్, జాక్ రూబీ ద్వారా రెండు రోజుల తరువాత హత్య చేశారు. FBI, వారెన్ కమిషన్, హత్యలు న హౌస్ ఎంచుకోండి కమిటీ (HSCA) ఆస్వాల్డ్ వివాదంలో శబ్ద సాక్ష్యం ఆధారంగా కుట్ర అవకాశం అనుమతించుటకు HSCA తో, ఒంటరి హంతకుడు అని నిర్ధారించారు
తుమ్మల వేణుగోపాలరావు

తుమ్మల వేణుగోపాలరావు ప్రముఖ విద్యా, సాహితీ, సామాజిక వేత్త, వామపక్ష భావజాలసానుభూతిపరుడు. 1928 ఫిబ్రవరి 28న కృష్ణా జిల్లా ఘంటసాలపాలెంలో జన్మించాడు. కాకినాడ ఇంజినీరింగ్ కళాశాల, ఐఐటీ-ఖరగపూర్, ఇల్లినాయిస్ విశ్వవిద్యాలయము లలో ఉన్నత ఇంజినీరింగ్ పట్టాలు పొందాడు. ఆంధ్ర విశ్వవిద్యాలయము ఇంజినీరింగ్ కళాశాల, విజయవాడ సిద్ధార్థ ఇంజినీరింగ్ కళాశాల, కోనేరు లక్ష్మయ్య ఇంజినీరింగ్ కళాశాల లలో ఆచార్యునిగా, ఏలూరు ఇంజినీరింగ్ కళాశాల వ్యవస్థాపక ప్రిన్సిపల్ గా, బాపట్ల ఇంజినీరింగ్ కళాశాల డైరెక్టర్ గా దశాబ్దాలపాటు విద్యా సేవలందించాడు. వేణుగోపాలరావుకు రాష్ట్రములోని అభ్యుదయ, విప్లవ సంస్థలతో, సాహితీవేత్తలతో విడదీయరాని బంధం ఉంది. భార్య కృష్ణాభాయి విరసం వ్యవస్థాపక సభ్యులలో ఒకరు. ఆత్యయిక పరిస్థితి సమయములో మీసా క్రింద బంధించబడ్డాడు. ఆచార్య వేణుగోపాలరావుకు డా. నళిని, డా. పద్మిని అనే ఇద్దరు కుమార్తెలు. వీరు వైద్య, సంగీత రంగాలలో కొనసాగుతున్నారు. వేణుగోపాలరావు 83వ ఏట సెప్టెంబరు 21, 2011 న మరణించాడు
పావగడ

పావగడ, కర్ణాటక తుముకూరు జిల్లా పావగడ తాలూకా లోని1 పట్టణం. చారిత్రికంగా ఇది మైసూరు రాజ్యంలో భాగంగా ఉండేది. రాష్ట్ర రాజధాని బెంగళూరు నుండి ఇది 158 కి.మీ. దూరంలో ఉంది. పావగడలో ఉన్న శనీశ్వరాలయం అత్యంత ప్రసిద్ధి నొందినది. ఈ ఆలయం వృత్తాకారంలో వుండి అన్ని ఆలయాల వలే కాకుండా చాల భిన్నంగా వుంటుంది. ఇక్కడి పూజా విధానం కూడా కొంత వైవిధ్యంగా వుంటుంది. శనీశ్వరుని పూజకు కావలసిన అన్ని వస్తువులు ఇక్కడ దొరుకుతాయి.. ఎత్తైన గోపురాలు లేకున్నా శిల్ప కళా తోరణాలు లేకున్నా అత్యంత కళాత్మకంగా వున్నదీ ఆలయం. ఇక్కడ పూజలు చేసినవారికి శని దోషాలు తొలిగి పోతాయని భక్తుల నమ్మకం
తెలంగాణ గడీలు

రాజులు, రాచరికాలు, అరాచకంగా రాజ్యాలేలిన చరిత్ర ప్రపంచ వ్యాప్తమే....... అది గతించిన కాలం. మన దేశంలో రాచరిక వ్వవస్త రూపు మాసి పోయి శతాబ్దాల కాలమే అయినది. బ్రిటిష్ వారి పాలనలో మెల్లి మెల్లిగా రాచరికపు వ్వవస్త రూపు మాసి పోయింది. దేశం మొత్తానికి 1947 ఆగస్టు 15 న స్వాతంత్ర్యం వచ్చినా ఈ దేశంలోని మూడు సంస్థానాలలోని ప్రజలు స్వాతంత్ర్యానికి నోచుకోలేదు. ఆయా సంస్థానాల రాజులు మొండి పట్టుదలతో స్వతంత్ర భారత్ లో కలవ డానికి ఒప్పుకోలేదు
దాహొద్ లోకసభ నియోజకవర్గం

దాహొద్ లోక్‌సభ నియోజకవర్గం (గుజరాతి: દાહોદ લોકસભા મતવિસ્તાર) గుజరాత్ రాష్ట్రంలోని 26 లోక్‌సభ నియోజకవర్గాలలో ఒకటి. 1977 నుంచి ఇప్పటివరకు ఈ నియోజకవర్గానికి జరిగిన 10 ఎన్నికలలో 8 సార్లు కాంగ్రెస్, కాంగ్రెస్ (ఐ) గెలుపొందగా, 2 సార్లు భారతీయ జనతా పార్టీ విజయం సాధించింది. దామోర్ సోంజీభాయ్ పుంజాభాయ్ ఇక్కడి నుంచి వరసగా 7 సార్లు విజయం సాధించారు. ఈ లోక్‌సభ నియోజకవర్గంలో 7 అసెంబ్లీ సెగ్మెంట్లు ఉన్నాయి.
పి.శంకరరావు

పి.శంకరరావు, కాంగ్రెస్ పార్టీకి చెందిన నాయకుడు. మాజీ రాష్ట్ర మంత్రి. ఇప్పటివరకు శంకరరావు 5 సార్లు రాష్ట్ర శాసనసభకు ఎన్నికయ్యాడు. 4 సార్లు షాద్‌నగర్ శాసనసభ నియోజకవర్గం నుంచి ఎన్నిక కాగా 2009లో సికింద్రాబాద్ శాసనసభ నియోజకవర్గం నుంచి విజయం సాధించాడు. శంకరరావు 1948 ఏప్రిల్ 20న జన్మించాడు. వైద్యశాస్త్రంలో డీగ్రీ పూర్తిచేశాడు. స్థానికంగా మంచి డాక్టరుగా పేరు పొందాడు. రాజకీయాలలో చేరిన పిదప వైద్యవృత్తికి స్వస్తి చెప్పాడు. ప్రత్యేక తెలంగాణ రాష్ట్ర సాధనకై మద్దతు పలికాడు. విద్యార్థి దశలో ఉన్నప్పుడే 1969 తెలంగాన ఉద్యమం కొరకు పోరాడినాడు. శంకర్రావు తొలిసారిగా 1983లో షాద్‍నగర్ అసెంబ్లీ నియోజకవర్గం నుంచి ఎన్నికైనాడు
గట్టి లక్ష్మీనరసింహ శాస్త్రి

గట్టి లక్ష్మీనరసింహ శాస్త్రి ( ఫిబ్రవరి 13, 1913 - డిసెంబరు 23, 1997) సుప్రసిద్ధ పండితులు. గట్టి లక్ష్మీనరసింహ శాస్త్రి 1913, ఫిబ్రవరి 13 వ తేదీన గుంటూరు జిల్లా లోని కొల్లూరు గ్రామంలో కూచిభొట్ల నాగభూషణ శాస్త్రి, త్రిపురాంబ దంపతులకు జన్మించారు. వీరు జొన్నలగడ్డ విశ్వనాథ శాస్త్రి గారి వద్ద సంస్కృతం అభ్యసించారు. 1955లో తురీయాశ్రమ దీక్ష స్వీకరించి తన పేరును నృసింహానంద భారతీ స్వాములుగా మార్చుకున్నారు. వీరు సమస్త దేవతా రూపంలోని లోకేశ్వరునిపై స్తోత్రాలు రచించారు. కేనోపనిషత్తు, కఠోపనిషత్తు, ప్రశ్నోపనిషత్తు, మండకోపనిషత్తు, మాండుక్యోపనిషత్తు, తైత్తరీయోపనిషత్తు, ఐతరేయోపనిషత్తు మొదలైన గ్రంథాలకు వ్యాఖ్యానం రాశారు. చివరి కాలంలో శరన్నవరాత్రులు, వసంత నవరాత్రులు, గణపతి నవరాత్రులు, శ్రీ చక్రార్చన పూజలను క్రమబద్ధంగా జరిపించారు. వీరికు సుమారు 200 మంది శిష్యప్రశిష్యులు ఉన్నారు. వీరి 1997, డిసెంబరు 23 తేదీన గుంటూరు శ్రీసదనంలో సిద్ధిపొందారు. వీరు 70 పైగా రచనలు చేశారు.
బియ్యపు సాయిక్రిష్ణ

సాయికృష్ణ బియ్యపు తెలుగు సినిమా కథ, మాటల రచయిత. 2002లో వచ్చిన మౌనమేలనోయి సినిమాకు మొదటిసారిగా మాటల రచయితగా పనిచేశాడు. సాయికృష్ణ ఆగస్టు 7న పశ్చిమ గోదావరి జిల్లాలోని ఏలూరులో జన్మించాడు. ఏలూరులోని పాఠశాల విద్యను పూర్తిచేసి, ఆంధ్ర విశ్వవిద్యాలయంలో ఉన్నత విద్య చదివాడు. ఇతనికి కంటేటి రజినిలో వివాహం జరిగింది. 2002, ఏప్రిల్ 26న మనీషా పతాకంపై శ్యామ్ ప్రసాద్ దర్శకత్వంలో సచిన్, సంపద హిరో, హీరోయిన్లుగా విడుదలైన మౌనమేలనోయి సినిమాకు మొదటిసారిగా మాటల రచయితగా పనిచేశాడు. తర్వాత చంద్రమహేష్ దర్శకత్వంలో జోరుగా హుషారుగా, దశరధ్ దర్శకత్వంలో సంబరం సినిమాకు రాశాడు.
భీష్మ పర్వము

భీష్మ పర్వము, మహాభారతంలోని ఆరవ భాగము. ఈ పర్వంలో కురుక్షేత్ర యుద్ధం ఆరంభమవుతుంది. భీష్ముని నాయకత్వంలో జరిగిన పది రోజుల యుద్ధం భీష్మపర్వంలో ఉన్నది. భగవద్గీత ఈ పర్వంలో ఒక భాగం. పర్వం ఆరంభంలో వ్యాసుడు యుద్ధాన్ని ఆపుజేయమని ధృతరాష్ట్రునికి బోధిస్తాడు కాని ఆ ప్రయత్నం ఫలించదు. ఇక యుద్ధాన్ని చూడడానికి సంజయునికి అతీంద్రియ శక్తులను ప్రసాదిస్తాడు వ్యాసుడు. ఆ శక్తుల ద్వారా తాను చూసిన యుద్ధాన్ని సంజయుడు ధృతరాష్ట్రునికి వర్ణిస్తూ ఉంటాడు.భీష్ముడు పదవనాటి యుద్ధంలో నేలకు ఒరిగి అంపశయ్యపై చేరడంతో ఈ పర్వం ముగుస్తుంది. ఈ పర్వంలో రెండు ఆశ్వాసములున్నాయి. వాటిలోని విషయం సంగ్రహంగా ఇలా ఉన్నది. దృతరాష్ట్రుడు భీష్మ పర్వములో మొదటి పది రోజుల కురుక్షేత్ర సంగ్రామం వర్ణింబడింది. కాని యద్ధమే కాక ఈ పర్వంలో అనేక ఆధ్యాత్మిక విశేషాలున్నాయి
కాళికాదేవి

కాళికాదేవి, ఈమెను మహాకాళి, మహంకాళి, భద్రకాళి, కాళికా (సంస్కృతం: कालिका) అని కూడా పిలుస్తారు,ఈమె అనంత శక్తిదాయిని, హిందూ దేవత. కాళిక పేరుకు కాల అనగా నలుపు, కాలం, మరణం, శివుడు మొదలైన అర్ధాలున్నాయి.ఈమె అంతిమ శక్తి, సమయం, విధ్వంస దేవతగా పరిగణించబడుతుంది. శాక్తీయులు ఈమెను తాంత్రిక దేవతగా, బ్రహ్మజ్ఞానాన్ని కలిగించే దేవతగా ఆరాధిస్తారు. ఈమెను కొందరు భవతారిణిగా కొలుస్తారు. రామకృష్ణ పరమహంస వంటి యోగులు ఈమెను కాళీమాతగా పూజించారు. కాళికాదేవిని శివుని భార్యగా అతని శరీరం మీద నిలబడినట్లుగా చూపుతారు. ఈమె దశమహావిద్యలులో ముఖ్యమైంది. ఈ సంప్రదాయంలో, ఆమె ఆది శక్తి దేవత క్రూరమైన రూపంగా పరిగణించబడుతుంది, అన్ని శక్తులకు అత్యున్నతమైంది లేదా అంతిమ వాస్తవికత. హిందూ తాంత్రిక సంప్రదాయంలోని పది మహావిద్యలలో ఆమె మొదటిది. దుర్గ నుండి ఉద్భవించినప్పుడు కాళి తొలి దర్శనం. ఆమె శక్తి అంతిమ అభివ్యక్తి, ఆదిమ విశ్వశక్తి, అన్ని జీవులకు తల్లిగా పరిగణించబడుతుంది
వన పర్వము

వనపర్వము లేదా అరణ్య పర్వము మహాభారతం ఇతిహాసంలోని మూడవ భాగము. సంస్కృతమూలం వ్యాసుడు రచించాడు. ఆంధ్ర మహాభారతంలో కొంత భాగాన్ని నన్నయ అనువదించాడు. నన్నయ మరణించడం వలన అది అసంపూర్తిగా ఉండిపోయింది. షుమారు 200 యేండ్ల తరువాత అరణ్య పర్వ శేషాన్ని ఎఱ్ఱన తెలుగులోనికి అనువదించాడు. సభాపర్వంలో భంగపడిన పాండవులు జూద నియమానుసారం పన్నెండు సంవత్సరాలు అరణ్యవాసం చేయడం ఈ పర్వంలో ముఖ్య కథాంశం. ఈ పర్వంలో ఏడు ఆశ్వాసాలున్నాయి మహా భారతంలోని మొత్తం ౧౦౦ ఉపపర్వాలలో ౨౧ ఉప పర్వాలు అరణ్య పర్వంలో ఉన్నాయి. కాని తెలుగు మహా భారతంలో ఉప పర్వాల నియమాన్ని పాటించలేదు. సంస్కృత మూలంలో ఉన్న ఉపపర్వాలు: సాహిత్య అకాడమీ ముద్రించిన అరణ్య పర్వము ముగింపులో ఆ భాగం సంపాదకులు డా. పాటిబండ్ల మాధవశర్మ ఇలా వ్రాశాడు - తననాటి కవీశ్వరులచే ప్రబంధ పరమేశ్వరుడని కొనియాడబడిన ఎఱ్ఱన, నన్నయభట్ట తిక్కన కవినాథులకెక్కిన భక్తి పెంపున అరణ్యపర్వ శేషమును పూరించి, గంగాయమునలవంటి ఆ మహనీయుల కవితా నదీమతల్లుల నడుమ సరస్వతీనదివంటి తన కవితను అంతర్వాహినిగా చేసి ఆంధ్రమహాభారతమునకు కవితా త్రివేణీసంగమ పవిత్రతను సమకూర్చెను. ఎఱ్ఱన ఎంత సౌమ్యమతియో ఆయన కవిత అంత సౌందర్యవతి. విఖ్యాతమాధుర్యమనోహరముగా ఆయన రచించిన అరణ్యపర్వశేషము ప్రతిపద్యరమణీయమైన పుణ్యకథాప్రబంధ మండలి
తెల్ల

తెల్ల [ tella ] tella. తెలుగు తెల్ white.] adj. White, pale, pallid. Plain, evident. స్పష్టము. తెల్ల, తెల్లన or తెల్లదనము n. Whiteness, paleness. తెలుపు. తెల్లకాగితము blank paper. తెల్లజనాలు or తెల్లవారు white people, Europeans. తెల్లబంగారు pale gold
ఎం.మాణిక్ రావు

మల్కోడ్ మాణిక్ రావు (M.Manik Rao) రంగారెడ్డి జిల్లాకు చెందిన ప్రముఖ రాజకీయ నాయకుడు. 3 సార్లు శాసనసభ్యుడిగా, రాష్ట్రమంత్రిగా, విధానమండలి సభ్యుడిగా వ్యవహరించాడు. ఇతను బషీరాబాద్ గ్రామ వాస్తవ్యుడు. తాండూరు నియోజకవర్గంలో కాంగ్రెస్ పార్టీకి బలమైన నాయకుడిగా ఉన్న మాణిక్ రావు తన ఇద్దరు సోదరులను కూడా శాసనసభ్యులుగా గెలిపించుకున్నాడు. తాండూరు ప్రాంతంలో నాపరాతి పరిశ్రమ ఇతనే ఆద్యుడు. ఇతడు అవిభాజ్య ఆంధ్రప్రదేశ్ రాష్ట్ర రాజకీయాల్లో చురుకైన పాత్ర పోషించాడు. పి.వి.నరసింహారావు, జలగం వెంగళరావు, మర్రి చెన్నారెడ్డి ల హయాంలో వివిధ శాఖల మంత్రిగా 14 ఏళ్లు పనిచేశాడు. 1964లో ఇతడు శాసనమండలి సభ్యునిగా ఏకగ్రీవంగా ఎన్నికైనాడు. 1969లో తొలిదశ తెలంగాణ ఉద్యమంలో క్రియాశీలకంగా పాల్గొని అరెస్ట్ అయి 3 నెలలు కారాగారవాసం అనుభవించాడు
వినోదా పిక్చర్స్

వినోదా పిక్చర్స్ తెలుగు సినీ నిర్మాణసంస్థ. దీనిని డి.ఎల్.నారాయణ, సముద్రాల రాఘవాచార్య, సి.ఆర్. సుబ్బరామన్, వేదాంతం రాఘవయ్య కలిసి స్థాపించారు. వీరు నిర్మించిన తొలి చిత్రం స్త్రీ సాహసం 1951లో విడుదలైనది. వీరు తరువాత శాంతి (1952), దేవదాసు (1953) సినిమాలను నిర్మించారు. శరత్ చంద్ర చటర్జీ నవల ఆధారంగా నిర్మించిన దేవదాసు తెలుగు చలనచిత్ర చరిత్రలో ఓ సంచలనాన్ని సృష్టించింది. ఆ తర్వాత కన్యాశుల్కం (1955), చిరంజీవులు (1956) చిత్రాల్ని నిర్మించారు. వీరు ఆ తర్వాత సంస్థ పేరును చందమామ ఫిలిమ్స్గా మార్చి దొంగల్లో దొర (1957), సిపాయి కూతురు (1959), దొరికితే దొంగలు (1965) నిర్మించారు. తర్వాత డి
రంగం (సినిమా)

రంగం 2011 లో విడుదలైన తెలుగు అనువాద చిత్రం. తమిళ చిత్రం కో దీనికి మాతృక. ఇది తెలుగులో మంచి విజయం సాధించింది. జీవా, కార్తీకా నాయర్ నాయకానాయికలుగా నటీంచారు. కథ, కథనం చాలా బాగున్నాయి. హేరిస్ జైరాజ్ సంగీతం అదనపు ఆకర్షణ.
ఎడ్ల రామదాసు

ఎడ్ల రామదాసు (1860 - 1910) రామభక్తులు, గేయ రచయిత, తత్త్వకర్త. అతను విజయనగరం జిల్లా కలవచర్ల అగ్రహారంలో అచ్చయ్య, మహాలక్ష్మమ్మ దంపతులకు జన్మించాడు. తన 12 యేండ్ల ప్రాయంలో కాకినాడకు చేరాడు. అక్కడ మంతెన వెంకటాచార్యులు వద్ద శిష్యరికం చేసి అచల తత్త్వాన్ని నేర్చుకున్నాడు. అతని వద్ద ఉపదేశం పొంది సాంఖ్య, తారక, అమనస్క, రాజయోగాది భావములను గ్రహించాడు. అతను తన అనుభవాలను, బోధనలను పద్యాలుగాను, కీర్తనలుగాను రచించాడు. అతను కాకినాడలో ఉండేవాడు. బ్రహంగారి తత్త్వాల తర్వాత ఎడ్ల రామదాసు తత్త్వాలకు బహుళ ప్రచారం ఉన్నది. 119 కీర్తనలతో "సాంఖ్యతారకామనస్కయోగంబనెడు సుజ్ఞానచంద్రిక" అను గ్రంంథమును ప్రచురించాడు. ఈ సుజ్ఞాన చంద్రికతో పాటు అతని శిష్యులు కొందరు తాము రచిందిన తత్త్వాలను కూడా చేర్చి ఎడ్ల రమదాసు చరిత్ర అను పేరుతో ప్రకటించారు. ఈ గ్రంథంలో తత్త్వాలు రచించిన ఇతర భక్తులు - బూచి అప్పలదాసు, చిట్టూరి నారాయణదాసు, విత్తనాల కొండయ్యదాసు, బోని అప్పలదాసు, బోని గవరయ్య, మామిడి అప్పలదాసు, కంచుమర్తి యల్లయదాసు నాగన్నలు. ఈ గ్రంథంలో తన జీవిత చరిత్రంగానే రచించాడు
ఆజాద్‌ హింద్‌ ఫౌజ్‌లో ముస్లిం పోరాట యోధులు

దేశం నుండి బ్రిటీష్‌ పాలకులను తరిమికొట్టేందుకు సాగిన సుదీర్ఘ స్వాతంత్ర్యపోరాట చరిత్ర చివరిథలో ఆజాద్‌ హింద్‌ ఫౌజ్‌ (భారత జాతీయ సైన్యం) సాగించిన సాయుధ పోరాటంలో ఆది నుండి అంతం వరకు ముస్లిం పోరాట యోధులు ప్రధాన పాత్ర నిర్వహించారు. భారత జాతీయ సైన్యం తొలిసారిగా ఏర్పడినప్పటి నుండి, సుభాష్‌ చంద్రబోస్ భారత జాతీయ ప్రభుత్వాన్ని ఏర్పాటు చేసి, భారత జాతీయ సైన్యాన్ని పునర్వవస్థీకరించి, 'చలోఢిల్లీ' నినాదంతో భారతీయ వీరయోధులను నడిపించడం, ఆ తరువాత ఎర్రకోటలో భారత జాతీయ సైన్యం యోధుల మీద ఆంగ్ల ప్రభుత్వం సైనిక విచారణ జరపడం లాంటి సంఘటనలలో, నిర్వహణా పరంగా ఏర్పడిన అన్ని విభాగాల్లో ముస్లిం పోరాట యోధులు అద్వితీయమైన పాత్రను నిర్వహించి చరితార్ధులయ్యారు. సుభాష్‌ చంద్రబోస్‌ కలకత్తాలోని తన గృహం నుండి అత్యంత పకడ్బంధీ పథకం ప్రకారంగా, బ్రిటీష్‌ గూఢచారుల కన్ను గప్పి అంతర్దానమై జర్మనీ చేరుకున్నప్పటి నుండి అయనకు అన్ని విధాలుగా బాసటగానిలచి, అంతిమంగా విమాన ప్రమాదంలో అతను కన్నుమూయడం వరకు ప్రతి చారిత్రక ప్రాధాన్యతగల సందర్భాలన్నిటిలో నేతాజీ ముస్లిం సహచరులు ప్రధాన భాగస్వామ్యం వహించారు. 1941 జనవరి 16,17 తేదీలలో సుభాష్‌ చంద్రబోస్‌ ఆంగ్ల ప్రభుత్వ గూఢాచారి వ్యవస్థ కళ్ళుగప్పి మహమ్మద్‌ జియావుద్దీన్‌ అను మారు పేరుతో కలకత్తా నుండి తప్పుకున్న 'గ్రేట్‌ ఎస్కేప్‌' ఏర్పాట్లను మియా అక్బర్‌ షా నిర్వహించగా, ఆ తరువాతి ప్రాణాంతక కాబూల్‌ ప్రయాణంలో అక్బర్‌షా ఏర్పాటు చేసిన సాయుధ పఠాన్‌ యువ కులు నేతాజీకి అంగరక్షకులుగా నడిచారు. ఆఫ్ఘాన్‌ గుండా పఠాన్‌ వేషంలో నేతాజీ ప్రయాణం సాగించాల్సి వచ్చిన ప్పుడు, ఆంగ్ల గూఢచారులు, వారి తొత్తులు ఏమాత్రం గుర్తు పట్టకుండా ఆబాద్‌ ఖాన్ నేతాజీకి ఆఫ్ఘాన్‌ పఠాన్‌ వ్యవహారసరళి, ఆచార సంప్రదాయాలలో వారం రోజుల పాటు తన ఇంట రహాస్యంగా ప్రత్యేక శిక్షణ గరిపి ముందుకు పంపారు. 1941 మార్చి 27న నేతాజీ బెర్లిన్‌ చేరేంతవరకు ప్రమాదకర పరిస్థితులలో అతనును కళ్ళల్లో పెట్టుకుని కాపాడి గమ్యం చేర్చడంలో ముస్లిం యోధులు తోడ్పడ్డారు. ఆ తరువాత అతను అఫ్ఘన్‌ సరిహద్దులు దాటేంత వరకు మియా అక్బర్‌ షా ఏర్పాటు చేసిన పఠాన్‌ యువకులు సుభాష్‌ చంద్రబోస్‌ అంగరక్షకులుగా కళ్ళల్లో పెట్టుకుని కాపాడుతూ ముందుకు తీసుకెళ్ళగా, అతను జర్మనీ చేరేంత వరకు మహమ్మద్‌ షరీఫ్‌, మహమ్మద్‌ లాంటి ప్రముఖులు తొడ్పాటునిచ్చారు. బ్రిటీష్‌ సామ్రాజ్యవాద కాంక్షకు వ్యతిరేకంగా పోరుకు సిద్దపడిన యోధుడు రాస్‌ బిహారి బోస్‌ మార్గదర్శకత్వంలో 1942 మార్చిలో సింగపూర్‌ సమావేశంలో మేజర్‌ మహమ్మద్‌ జమాన్‌ ఖైని పాల్గొన్నారు. ఆ తరువాత అతను భారత జాతీయ సైన్యం 'కమాండర్‌'గా గణనీయ సేవలు అందించారు.ఆ తరువాత 'భారత జాతీయ సైన్యం' కమాండర్‌గా నేతాజీ తరువాతి స్థాయి అధికారిగా గణనీయ సేవలు అందించారు. రాస్‌బిహారి, ప్రీతం సింగ్‌, కెప్టెన్‌ మాన్‌సింగ్‌ లాంటి నేతల నేతృత్వంలోని 'కౌన్సిల్‌ ఆఫ్‌ యాక్షన్‌', 1942 సెప్టెంబరు ఒకటిన సింగపూర్‌లో ఏర్పడిన 'భారత జాతీయ సైన్యం'లో కెప్టెన్‌ మహమ్మద్‌ అక్రం, కల్నల్‌ యం.జడ్‌
సుల్తాన్ బత్తెరి

సుల్తాన్ బత్తెరి - కేరళ, భారతదేశం యొక్క వయనాద్ జిల్లాలోని ఒక మధ్య-పరిమాణ పట్టణం. అందువలన దీనిని పేరు సుల్తాన్ యొక్క బ్యాటరీ 18 వ శతాబ్దంలో ఇక్కడ రద్దు జైన ఆలయం ఉపయోగించారు, ఇక్కడ తన బ్యాటరీగా ఉపయోగించిన మైసూర్ యొక్క టిప్పు సుల్తాన్, నుండి ప్రస్తుత పేరును పొందుతుంది. స్థలం గతంలో సుల్తాన్ యొక్క బ్యాటరీ యొక్క పేరు ద్వారా పిలిచేవారు.  పట్టణం వయనాద్ జిల్లా అతిపెద్ద పట్టణం. . Kollegal జాతీయ రహదారి (NH 212) కోళికోడ్ పట్టణం నుండి 98 కి.మీ. - అతిపెద్ద సుల్తాన్ బత్తెరి యొక్క తాలూక ప్రధాన కేంద్రంగా ఉండటంతో ఇది కోళికోడ్ ఉంటుంది. ఇది మైసూర్ నుండి 115 కిలోమీటర్ల, ఊటీ (Udagamandalam) నుండి సుమారు 100 కిలోమీటర్ల దూరంలో ఉంది. ఇదితో అనుసంధానించబడి ఉంది. ప్రజలు ప్రధానంగా ఒక దేశం కోసం వ్యవసాయ ఆధారపడి ఉంటాయి. సుల్తాన్ బత్తెరి ఒక పెద్ద పరిష్కారం జనాభాను కలిగి ఉంది
సభా పర్వము

సభాపర్వము, మహాభారతంలోని రెండవ పర్వము. కురుసభా రంగం, మయసభ, పాచికల ఆట, పాండవుల ఓటమి, రాజ్యభ్రష్టత ఇందులోని ముఖ్యకథాంశాలు. మహా భారతంలోని మొత్తం ౧౦౦ ఉపపర్వాలలో ౯ ఉప పర్వాలు సభా పర్వంలో ఉన్నాయి. కాని తెలుగు మహా భారతంలో ఉప పర్వాల నియమాన్ని పాటించలేదు సంస్కృత మూలంలో ఉన్న ఉపపర్వాలు: సభ పర్వంలో 10 ఉప పర్వాలు ఉన్నాయి. మొత్తం 81 అధ్యాయాలు (విభాగాలు) ఉన్నాయి. కిందివి ఉప పర్వాలు. • సభా పర్వము • వన పర్వము లేక అరణ్య పర్వము • విరాట పర్వము • ఉద్యోగ పర్వము • భీష్మ పర్వము • ద్రోణ పర్వము • కర్ణ పర్వము • శల్య పర్వము • సౌప్తిక పర్వము • స్త్రీ పర్వము • శాంతి పర్వము • అనుశాసనిక పర్వము • అశ్వమేధ పర్వము • ఆశ్రమవాస పర్వము • మౌసల పర్వము • మహాప్రస్ధానిక పర్వము • స్వర్గారోహణ పర్వము • గంగ • భీష్ముడు • సత్యవతి • చిత్రాంగదుడు • విచిత్రవీర్యుడు • అంబ • అంబాలిక • విదురుడు • ధృతరాష్ట్రుడు • గాంధారి • శకుని • సుభద్ర • పాండు రాజు • కుంతి • మాద్రి • ధర్మరాజు • భీముడు • అర్జునుడు • నకులుడు • సహదేవుడు • దుర్యోధనుడు • దుశ్శాసనుడు • యుయుత్సుడు • దుస్సల • ద్రౌపది • హిడింబి • ఘటోత్కచుడు • ఉత్తర • ఉలూపి • బభృవాహనుడు • అభిమన్యుడు • పరీక్షిత్తు • విరాటరాజు • కీచకుడు • ద్రోణుడు • అశ్వత్థామ • ఏకలవ్యుడు • కృతవర్మ • జరాసంధుడు • సాత్యకి • దుర్వాసుడు • సంజయుడు • జనమేజయుడు • వేదవ్యాసుడు • కర్ణుడు • జయద్రధుడు •శ్రీకృష్ణుడు • బలరాముడు • ద్రుపదుడు • దృష్టద్యుమ్నుడు • శల్యుడు • శిఖండి
కృష్ణము

కృష్ణము [ kṛṣṇamu ] kṛishṇamu. సంస్కృతం adj. Black, dark. నల్లని. కృష్ణ or కృష్ణా kṛishṇa. n. The river Krishna కృష్ణానది. Draupadi ద్రౌపడి.
అక్కినేని సంజీవి

అక్కినేని సంజీవి సుప్రసిద్ధ తెలుగు సినిమా ఎడిటర్, దర్శకుడు. అక్కినేని సంజీవరావు ఆంధ్ర ప్రదేశ్ రాష్ట్రములో పశ్చమ గోదావరి జిల్లా సోమవరప్పాడు గ్రామంనందు అక్కినేని శ్రీరాములు, బసవమ్మ దంపతులకు జన్మించాడు.వీరి కుమారుడే జాతీయ పురస్కారాల్ని పొందిన ఎడిటర్ శ్రీకర్ ప్రసాద్. తెలుగు సినీనిర్మాత, దర్శకుడు, నటుడు, దాదాసాహెబ్ ఫాల్కే అవార్డు గ్రహీత ఎల్.వి. ప్రసాద్ గారు వీరికి స్వయాన అన్నగారే. అక్కినేని సంజీవి అక్కాచెల్లెలు, ధర్మదాత, అత్తగారు కొత్తకోడలు, నాటకాలరాయుడు, మల్లమ్మ కథ లాంటి చిత్రాలకు దర్శకత్వం వహించారు. ఆయన అంతకుముందు ఎడిటింగ్ శాఖలో నిష్ణాతుడు. విదేశీ చలన చిత్రోత్సవాల్లో పాల్గొనే చిత్రాలకు మన తెలుగు చిత్రాల నిడివి ఎక్కువైనపుడు వాటిని అర్థవంతంగా కుదించి పంపించిన ఘనత సంజీవి గారిది. అంతేకాదు. అప్పట్లో మనకు కొత్తైన సబ్ టైట్లింగ్ ప్రక్రియను సరైన పరికరాలు లేకుండా మామూలు లాబరేటరీలో అత్యంత ప్రతిభావంతంగా రూపొందించి చిత్రోత్సవాలకు పంపించారు. ఆ తర్వాత చాలా కాలానికి గానీ సబ్ టైట్లింగ్ పరికరం మన దేశానికి రాలేదు
ధర్మన్నగూడ

(ప్రస్తుతం ఈ పేజీ ఖాళీగా ఉంది)
స్రవంతి ఆర్ట్ మూవీస్

స్రవంతి ఆర్ట్ మూవీస్ ఒక సినిమా నిర్మాణ సంస్థ. దీని అధిపతి రవికిషోర్.
వర్మ కార్పొరేషన్

వర్మ కార్పొరేషన్ ఒక భారతీయ సినీ నిర్మాణ సంస్థ. దీని అధిపతి రామ్ గోపాల్ వర్మ.
గంగారాం ఆర్య

గంగారాం ఆర్య (Gangaram Arya) ఆర్యసమాజ సభ్యుడు, భారత స్వాతంత్ర్య సమరయోధుడు. చివరి నిజాం పాలకుడైన మీర్ ఉస్మాన్ అలీఖాన్ పై హత్యాప్రయత్నానికి ప్రసిద్ధుడయ్యాడు. గంగారాం ఆర్య, మహబూబ్ నగర్ జిల్లా పాలుమాకులలో 1922లో ఒక సాధారణ నాయీబ్రాహ్మణ కుటుంబంలో జన్మించాడు. మొదటి నుంచి ఇతనికి ఆర్యసమాజంతో అనుబంధం ఉంది. అక్కడే తెలుగు, హిందీ భాషలలో ప్రావీణ్యం సాధించాడు. హైదరాబాదులో హిందువులపై ముస్లింపాలకులు, ముస్లిం తొత్తులైన నాటి దొరలను,రజాకార్లు చేస్తున్న దుండగాలు, దుర్మాగాలు, అత్యాచారాలు చూసి చలించిపోయాడు. నారాయణరావు పవార్, జగదీశ్ ఆర్య లతో కలిసి పోరాటం కొనసాగించారు. వీరు ముగ్గురు హైదరాబాదు స్వాతంత్ర్య పోరాట త్రిమూర్తులుగా కీర్తిగడించారు. పవార్, జగదీస్, గంగారాం ఆర్యా ముగ్గురు కలిసి నిజాం మీద బాంబులు విసరాలని పథకం రూపొందించారు. 1947 డిసెంబరు 4న సాయంత్రం కింగ్‌కోఠి ప్రాంతంలో ఆల్‌సెయింట్స్ స్కూలు మలుపులో కారులో ప్రయాణిస్తున్న నిజాంపై గంగారాం ఆర్యా బాంబు విసిరి చంపే ప్రయత్నం చేశాడు. బాంబు విసరడం సఫలమైనా గురి తప్పడంతో నిజాం ప్రాణాలు కోల్పోలేడు. గంగారాం ఆర్యకు పట్టుకొని రాజద్రోహం నేరం కింద అరెస్టు చేశారు
తోట తరణి

తోట తరణి ఒక ప్రముఖ సినీ కళా దర్శకుడు. జాతీయ పురస్కార గ్రహీత. సుమారు 100 సినిమాలకు పైగా కళా దర్శకత్వం వహించి, వాటి ప్రాచుర్యానికి తోడ్పడ్డాడు. తోట తరణి పుట్టింది మద్రాసులో. తండ్రి తోట వెంకటేశ్వర రావు నాటకరంగ కళాకారుడు. ఆడ వేషాలు వేయడంలో నేర్పరి. ఆయనకు ఎనిమిది మంది సంతానం కావడంతో కుటుంబ పోషణ నిమిత్తం సినిమాల్లో అవకాశాలు వెతుక్కుంటూ చెన్నైకి వెళ్ళాడు. మల్లీశ్వరి సినిమాకు సహాయ దర్శకుడిగా పనిచేశాడు. జయసింహ, అమరదీపం, పాండురంగ మహత్మ్యం, శంకరాభరణం, సిరిసిరిమువ్వ తదితర ప్రఖ్యాత సినిమాలకు ఆయనే కళాదర్శకుడు. దాంతో ఆయనకు మంచి పేరు వచ్చింది. తరణికి ఐదేళ్ళ వయసు నుండే కళారంగం మీద ఆసక్తి మొదలైంది. కాగితం దొరికితే ఏదో ఒక బొమ్మలు గీస్తుండే వాడు
ఎ. కె. శేఖర్

ఎ. కె. శేఖర్, ప్రముఖ భారతీయ కళా దర్శకుడు.ఇతను వాహినీ ప్రొడక్షన్స్ వ్యవస్థాపకులలో ఒకరుగా సంస్థ నిర్మించిన ఎన్నో మంచి సినిమాలకు కళా దర్శకత్వాన్ని అందించారు. మల్లీశ్వరి (1951) ఒక మహోన్నత దృశ్య కావ్యంగా మలచడంలో ఇతని కృషి అనుపమానం.ఇతను 1966 లో శ్రీకాకుళ ఆంధ్ర మహావిష్ణు కథ అనే చిత్రానికి దర్శకత్వ బాధ్యతలు కూడా నిర్వహించారు. ఇతను 1907లో చిత్తూరులో జన్మించారు. వీరు మామూలు విద్యాభ్యాసం ముగించి ఒక ప్రింటింగ్ ప్రెస్‌లో ప్రింటర్‌గా చేరాడు. కాలక్రమేణా జీవితంలో ఒక్కొక్క మెట్టే పైకెక్కి కళలో నిష్ణాతుడై చివారకు కళాదర్శకుడిగా ఎదిగినారు. వీరు మొట్టమొదట 1933లో రామనాథ్, ముత్తుస్వామిలు కొల్హాపూర్ నిర్మించిన తమిళ సినిమా సీతాకల్యాణం సినిమాకు కళాదర్శకునిగా పనిచేశారు. తరువాత మద్రాసులోని వేల్స్ పిక్చర్స్ స్టూడియోలో పి.వి
టి. వి. యస్. శర్మ

టి. వి. యస్. శర్మ సుప్రసిద్ధ కళా దర్శకుడు. ఇతడు 1909లో మూగచింతల అనే గ్రామంలో జన్మించాడు. ఇతడు 1936లో వచ్చిన సతీతులసి అనే సినిమాకు మొదటి సారి కళాదర్శకత్వం వహించాడు. 1939లో విడుదలైన మైరావణ ఇతని పనితనానికి ఒక గీటురాయి. ఆ చిత్రంలో పాతాళ లోక సృష్టి అందరినీ మెప్పించింది. సత్యభామ సినిమాలో నారద పాత్ర ఆహార్యం, నర్తనశాలలో "బృహన్నల" రూప సృష్టి , శ్రీకృష్ణపాండవీయం సినిమాలో దుర్యోధనుని రూపకల్పన ఇతని ప్రతిభకు తార్కాణాలు. జకార్తాలో జరిగిన అంతర్జాతీయ చలన చిత్రోత్సవంలో నర్తనశాల చిత్రంలో కళాదర్శకత్వానికి ఇతని ఉత్తమ కళాదర్శక పురస్కారం లభించింది. ఇతడు 1970, డిసెంబరు 7వ తేదీన మరణించాడు.